Rim papasi Fransisk Kubaga tashrif buyuradi

Rim papasi Fransisk 19—22-sentabr kunlari Kubaga pastorlik tashrifi bilan boradi, deya xabar bermoqda “TASS” Kuba kardinaliga tayanib.

“Papa Fransisk o‘zgarishlar avj olgan paytda Kubada bo‘ladi”, — dedi Katolik cherkovi oliy vakili Kuba televideniyesidagi dasturlardan birida.
Gavana arxiyepiskopi ta’kidlashicha, Kuba va AQSh o‘rtasida diplomatik iliqlik boshlanganidan buyon orol tarixiy lahzalarni boshidan kechirmoqda.
U, shuningdek, ushbu diplomatik aloqalar 54 yildan so‘ng qayta tiklanishida argentinalik pontifikning roli haqida eslatib o‘tdi.